Recent, Guvernul Cioloș a emis un al treilea aviz negativ al legii inițiate de Gabriela Firea, primele două avize negative fiind emise de Victor Ponta. În martie 2014, Firea a inițiat o lege, crezând ea, pentru castrarea chimică a violatorilor. Doar că, habarnistă cum o știm, Firea a indicat greșit articolul din Codul Penal astfel că legea în loc să prevadă castrarea violatorilor, o prevede pe cea a persoanelor care se încaieră. Legea a fost adoptată tacit de Senat, în forma lui Firea. Legea urmează să modifice Noul Cod Penal prin introducerea unui singur articol articol:

“(1) Persoanelor care au savarsit fapte prevazute de legea penala care atenteaza la inviolabilitatea sexuala a altei persoane, inclusiv a minorilor, de catre instanta de judecata li se poate aplica masura de siguranta castrarea chimica in conditiile prevazute de alin. (2)-(4).

(2) Castrarea chimica se aplica obligatoriu de catre instanta de judecata, ca masura de siguranta, pentru savarsirea infractiunilor prevazute la art.198 alin. (1) si alin (2), indiferent de pedeapsa principala aplicata.

(3) Castrarea chimica se efectueaza de catre institutiile medicale in comun cu institutiile penitenciare, conform Regulamentului aprobat de Guvern, in ultimele 3 luni de ispasire a pedepsei inchisorii, dupa ramanerea irevocabila a sentintei de condamnare”.

Vă prezentăm ce prevede articolul 198 din Codul Penal, respectiv Legea nr. 286 din 17 iulie 2009 pe care dacă cineva îl încalcă, ar putea fi castrat chimic.

ART. 198

Încăierarea

(1) Participarea la o încăierare între mai multe persoane se pedepseşte cu închisoare de la 3 luni la un an sau cu amendă.

(2) Dacă în cursul încăierării s-a cauzat o vătămare corporală uneia sau mai multor persoane şi nu se cunoaşte care dintre participanţi a produs urmările, se aplică tuturor pedeapsa închisorii de la unu la 5 ani, cu excepţia victimei, care răspunde potrivit alin. (1).

Situația a fost sesizată și de Consiliul Legislativ prin avizul său negativ care poate fi citit AICI.

Iată cum fertila Firea decide prin semnătura sa de aleasă a poporului că până și victima unei încăierări care a suferit o vătămare corporală va fi castrată. Așteptăm cu interes propunerile pe care le va face în calitate de primar general, în special pe cele care vor duce la un oraș frumos, precum casa din Voluntari decorată după gusturile ei ultra-rafinate.